**У С Т А В**

**на НЧ „Иван Комитов - 1976“ – с. Каменари, общ.Елена,обл. В.Търново**

**приет на 22.03.2019 г.**

**Глава първа**

**ОБЩИ ПОЛОЖЕНИЯ**

**Чл.1.**С този устав, съобразен със Закона на Народните читалища се уреждат основните положения на вътрешно нормативната уредба на читалището в зависимост от специфичните условия, при които се развива неговата дейност.

**Чл.2./1/**НЧ „Иван Комитов - 1976“ е традиционно самоуправляващо се българско културно-просветено сдружение в града, което изпълнява и държавни културно-просветни задачи. В неговата дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

**/2/** НЧ „Иван Комитов - 1976“ е юридическо лице с нестопанска цел за осъществяване на обществено полезна дейност.

**Чл.3.** Читалището работи в тясно взаимодействие с учебните заведения, културни институти, обществени и стопански организации, фирми и други които извършват или подпомагат културната дейност.

**Чл.4.**Читалището поддържа тесни връзки за сътрудничество и координация на културната дейност, организирана от общината и участва в организацията и провеждането на общоградски и общински културни прояви. Своята дейност съобразява със стратегията на общината в областта на културата.

**Глава втора**

**ЦЕЛИ И ЗАДАЧИ**

**Чл.5./1/**Целите на читалището са да задоволяват потребностите на гражданите, свързани със:

**1.** Развитие и обогатяване на културния живот, социалната

и образователна дейност;

**2.** Запазване на обичаите и традициите на населението в

града;

**3.** Разширяване на знанията на гражданите на науката,

изкуството и културата;

**4.** Възпитаване и утвърждаване на националното

самосъзнание;

**5.** Осигуряване на достъп до информация.

**/2/** За постигане на целите по ал.1. читалището извършва основни дейности като:

1. Поддържане на библиотека с читалня ,както и информационни мрежи;
2. Развива и подпомага любителското художествено творчество чрез създаване на колективи и изпълнители в повече жанрове на изкуството,за които има необходимите условия;
3. Организира школи, кръжоци, курсове, клубове, празненства, концерти, чествания и др;
4. Събира и разпространява знания за родния край;
5. Създава и съхранява музейни колекции съгласно Закона за културното наследство;

Предоставя компютърни и интернет услуги.

**Чл.6.** Читалището може да развива и допълнителна стопанска дейност,свързана с предмета на основната му дейност, в съответствие с действащото законодателство, като използва приходите от нея за постигане на определените в устава цели. Читалището не разпределя печалба.

**Чл.7.** Читалището няма право да предоставя собствено или ползвано от него имущество възмездно или безвъзмездно:

1. За хазартни игри и нощни заведения;
2. За дейност на нерегистрирани по Закона за вероизповеданията религиозни общности и юридически лица с нестопанска цел за такива общности;
3. За постоянни използване от политически партии и организации;
4. На председателя, секретаря, членовете на Настоятелството и Проверителната комисия и на членовете на техните семейства.

**Чл.8.** Читалището може да се сдружава с други читалища на местно и национално равнище за постигане на своите цели, за провеждане на съвместни дейности и инициативи при условията и по реда на Закона за Народните читалища. Читалищното сдружение, чийто член е НЧ“Христо Ботев-1921“няма право да се разпорежда с имуществото му.

**Глава трета**

**УЧРЕДЯВАНЕ И ЧЛЕНСТВО**

**Чл.9.(1)**Народното читалище се учредява на-малко от 70 дееспособни физически лица,които вземат решение на учредително събрание.

**(2)** Читалището може да открива клонове в близки квартали, жилищни райони и села, в които няма други читалища.

**(3)** Учредителното събрание приема устава на читалището и избира неговите органи. Уставът урежда:

1. наименованието;

2. седалището;

3. целите;

4. източниците на финансиране;

5. органите на управление и контрол, техните правомощия, начина на избирането им, реда за свикването им и за вземане на решения;

6. начина на приемане на членове и прекратяване на членството, както и реда за определяне на членски внос;

**Чл.10. (1)** Членовете на читалището са индивидуални, колективни и почетни.

**(2)** Индивидуалните членове са български граждани. Те биват действителни и спомагателни:

1. Действителните членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани;

2. Спомагателните членове са лица до 18 години, които нямат право да избират и да бъдат избирани; те имат право на съвещателен глас.

**(3)** Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание.

Колективните членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветно и любителски клубове и творчески колективи.

**(4)** Почетни членове могат да бъдат български и чужди граждани с изключителни заслуги за читалището.

**Чл.11.** Действителните и почетните членове на читалището имат право:

1. Да избират и да бъдат избирани в ръководните му органи;

2. Да участват в обсъждането на всички въпроси от дейността на читалището;

3. Да получават информация за работата на настоятелството и проверителната комисия;

4. Всички членове ползват с предимство базата на читалището;

**Чл.12.(1)** Членовете на читалището са длъжни:

1. Да спазват устава и да изпълняват решенията на общото събрание и настоятелството;

2. Да плащат ежегодно членски внос, чийто размер се определя от общото събрание;

3. Да пазят и обогатяват читалищното имущество;

**Чл.13.(1)** Приемането на нови членове се извършва с подаване на писмено заявление до председателя на читалището и с решение на читалищното настоятелство. Членството се утвърждава и продължава с акта за плащане на членския внос.Води се книга на членовете.

**(2)** Прекратяването на членството в читалището става:

1. По собствено желание, с писмено заявление до настоятелството;

2. По решение на общото събрание на читалището за неспазване на устава му, не заплащане на членски внос, уронване престижа на читалището, закононарушение и др.

**Глава четвърта**

**УПРАВЛЕНИЕ**

**Чл.14.** Органи на читалището са общото събрание, настоятелството и проверителната комисия.

**Чл.15./1/.** Върховен орган на читалището е общото събрание.

**/2/.**Общото събрание на читалището се състои от всички членове на читалището, имащи право на глас.

**Чл.16./1/.**Общото събрание:

1.изменя и допълва устава;

2.избира и освобождава членовете на настоятелството, проверителната комисия и председателя;

3.приема вътрешни актове, необходими за организацията на дейността на читалището;

4.изключва членове на читалището;

5.определя основни насоки на дейността на читалището;

6.взема решение за членуване или за прекратяване на членството в читалищно сдружение;

7.приема бюджета на читалището;

8.приема годишния отчет до 30 март на следващата година;

9.определя размера на членския внос;

10.отменя решения на органите на читалището;

11.взема решения за откриване на клонове на читалището след

съгласуване общината;

12.взема решение за прекратяване на читалището;

13.взема решение за отнасяне до съда на незаконосъобразни

действия на ръководството или на отделни читалищни член.

**/2/.**Решенията на общото събрание са задължителни за другите органи на читалището.

**Чл.17./1/.**Редовно общо събрание на читалището се свиква от настоятелството най-малко веднъж годишно.Извънредно общо събрание може да бъде свикано по решение на настоятелството,по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое има.

**/2/.**Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в общината, където е дейността на читалището,трябва да бъде залепена поканата за събранието.

**/3/.** Общото събрание е законно, ако присъства най-малко половината от имащите право на глас членове на читалището. При липса на кворум събранието се отлага с един час. Тогава събранието е законно,ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

**/4/.** Решенията по чл.16, ал.1, т.1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

**/5/.** Две трети от членовете на общото събрание на читалището могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

**/6/.** Искът се предявява в едномесечен срок от узнаването на решението, но не по-късно от една година от датата на вземането на решението.

**/7/.** Прокурорът може да иска от окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.

**Чл.18./1/.** Изпълнителен орган на читалището е настоятелството,което

се състои от 5 члена, избрани за срок до 3 години. Същите да нямат роднински връзки по права и съребрена линия до четвърта степен.

**/2/.** Настоятелството:

1. свиква общото събрание;
2. осигурява изпълнението на решенията на общото събрание;
3. подготвя и внася в общото събрание проект за бюджет на читалището и утвърждава щата му;
4. подготвя и внася в общото събрание отчет за дейността на читалището;
5. назначава секретаря на читалището и утвърждава длъжностната му характеристика;
6. организира и направлява цялостната дейност на читалището, като спазва законите и се ръководи от Устава, решенията на общото събрание и собствените си решения. Взема решения за морално и материално стимулиране на работещите в читалището;
7. внася предложения в Общински съвет и други органи и организации за строителство, реконструкция, модернизация,поддържане, ремонт и обзавеждане на сградата, за създаване на материални, финансови и кадрови условия за развитие на дейността;
8. взема решение за разкриване на помощни стопански дейности;
9. решава въпросите за откриване и закриване на самодейни колективи, школи, клубове и други форми на работа;

общото събрание делегира правата си по чл.16, ал.1, т.7 и 9 от Устава

**/3/.** Настоятелството взема решение с мнозинство повече от половината на членовете си.

**Чл.19./1/.** Председателят на читалището е члена на настоятелството и се избира от общото събрание за срок до 3 години.

**/2/.** Председателя:

1. организира дейността на читалището съобразно закона,устава и решенията на общото събрание;
2. представлява читалището;
3. свиква и ръководи заседанията на настоятелството и представлява общото събрание;
4. отчита дейността си пред настоятелството;

сключва и прекратява трудовите договори със служителите съобразно бюджета на читалището и въз основа на решение на настоятелството;

**Чл.20./1/.** Секретаря на читалището:

1. организира изпълнението на решенията на настоятелството, включително решенията за изпълнението на бюджета;
2. организира текущата основна и допълнителна дейност;
3. отговаря на работата на щатния и хонорувания персонал;
4. представлява читалището заедно и поотделно с председателя.

**/2/.** Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл.21./1/.** Проверителната комисия се състои от трима членове, избрани за срок до 3 години.

**/2/.** Членовете на проверителната комисия не могат да бъдат лица, които са в трудовоправни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

**/3/.** Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

**/4/.** При констатирани нарушения проверителната комисия уведомява общото събрание на читалището, а при данни за извършено престъпление – и органите на прокуратурата.

**Чл. 22.** Не могат да бъдат избирани за членове на настоятелството и на проверителната комисия, и за секретари, лица, които са осъждани на лишаване от свобода за умишлени престъпления от общ характер.

**Чл. 23.** Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси.

**Глава пета**

**ИМУЩЕСТВО И ФИНАНСИРАНЕ**

**Чл.24.** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл.25.** Читалището набира средства от следните източници:

1. членски внос;
2. културно-просветна и информационна дейност;
3. субсидия от държавния и общинския бюджети;
4. наеми от движимо и недвижимо имущество;
5. дарения и завещания;
6. други приходи.

**Чл.26.** Недвижимото и движимото имущество, собственост на читалището, както и приходите от него не подлежат на принудително изпълнение освен за вземания, произтичащи от трудови правоотношения.

**Чл.27./1/.** Читалището не може да отчуждава недвижими вещи ин да учредяват ипотека върху тях.

**/2/.** Движими вещи могат да бъдат отчуждавани, залагани, бракувани или заменени с по-доброкачествени само по решение на настоятелството.

**Чл.28. /1/.** Читалищното настоятелство изготвя годишния отчет за приходите и разходите, който се приема от общото събрание.

**/2/.** Отчетът за изразходваните от бюджета средства се представя в общината.

**Чл.28 а. /1/.** Председателят на читалището ежегодно в срок до 10 ноември представя на кмета на общината предложения за своята дейност през следващата година.

**/2/.** Кметът на общината внася направените предложения в общинския съвет, който приема годишна програма за развитие на читалищната дейност в съответната община.

**/3/.** Програмата по ал.2 се изпълнява от читалището въз основа на финансово обезпечен договор,сключен с кмета на общината.

**/4/.** Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал.2 и за изразходваните средства през преходната година.

**/5/.** Докладът по ал.4 се обсъжда от общинския съвет на първото открито заседание след 31 март с участието на вносителя на доклада

**Чл.29./1/.** Разходите не бива да надвишават приходната част от бюджета.

**/2/.** Оформянето на оправдателните документи и отчитането на разходите се извършват по установения ред.

**Глава шеста**

**ПРЕКРАТЯВАНЕ**

**Чл.30./1/.**Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона,устава и добрите нрави;

2. имуществото му не се използва според целите и предмета ма дейност на читалището;

3. е налице трайна невъзможност читалището да действа или не развива дейност за период от две години; в тези случаи министърът на културата изпраща сигнал до прокурора за констатирана липса на дейност на читалище;

4. не е учредено по законния ред;

5. е обявено в несъстоятелност.

**/2/.** Прекратяването на читалището по решение на окръжния съд може да бъде постановено по искане на прокурора, направено самостоятелно или след подаден сигнал от министъра на културата.

**/3/.** Прекратяването на читалището по искане на прокурора се вписва служебно.

**Чл.31.** Читалищното сдружение, в което е членувало прекратеното читалище, не може да претендира за разпределянето на имуществото на читалището.

**Чл.32.** При прекратяване на читалищното сдружение се прилагат съответно чл.30 и 31.

**Чл.32.** За неуредените в този устав случаи се прилага законът за юридическите лица с нестопанска цел.

**Глава седма**

**АДМИНИСТРАТИВНОНАКАЗАТЕЛНИ РАЗПОРЕДБИ**

**Чл.34.** При нарушаване на чл.7 от Устава председателя и/или секретарят на читалището, се наказват с глоба в размер от 500 до 1000 лв. и с лишаване от право да заемат изборна длъжност в читалището за срок от 5 години.

**Чл.35.** При нарушение на чл.10, ал.3 от ЗНЧ, Председателят на читалището се наказва с глоба от 150 до 300лв.

**Чл.36.** При нарушение на чл.26 а, ал.4 от ЗНЧ, Председателят на читалището се наказва с глоба от 150 до 300лв.

**Глава осма**

**ОБЩИ НАРЕДБИ**

**Чл.37.** Читалището се нарича „**Иван Комитов - 1976** “. Има кръгъл печат с надпис НАРОДНО ЧИТАЛИЩЕ „ **Иван Комитов – 1976**“ **с.Каменари, общ.Елена, обл. В. Търново**

**Чл.38.** Празник на НЧ „**Иван Комитов - 1976**“ е 24 май – Денят на славянската писменост, на българската просвета и култура.

**Чл.39.** Промяната на устава на читалището се извършва само на редовно общо събрание по предложение на Читалищното настоятелство или по искане на най-малко половината от членовете на читалището и влиза в сила веднага след неговото приемане.

**Чл.40.** Този устав е приет на Общо събрание на Народно читалище „**Иван Комитов - 1976**“ **с. Каменари**, на 22.03.2019 г.

Председател:………………………….

/Мехмед Мехмедов/